Publication: Magyar Közlöny
Issue: MK-2001-85 (Year: 2001, Number: 85)
Era: 1990-2004
Section: 141/2000. (VIII. 9.) Korm. rendelet 1. §-ának (4) bekezdésében meghatározott, mozgásában maradandó egészségi
Paragraph Index: 27

(3) Az R. 24. §-ának (6) bekezdése helyébe a következő rendelkezés lép: „(6) Az építkezés idejére és a 21. § (1) bekezdésében meghatározott időszak leteltéig a lakásépítési kedvezményre és az adó-visszatérítési támogatásra az állam javára, valamint teljes visszafizetésükig a 12. és 13. §-ok alapján felvett, illetőleg a 12. §-ban foglalt jelzáloglevél fedezetének céljára előzetesen nyújtott kölcsönök összegéig az azt nyújtó hitelintézet javára — azok biztosítékaként — az épülő, a felépült, a korszerűsített, bővített vagy megvásárolt lakást, valamint a hitelintézet által ezek helyett vagy mellett biztosítékként elfogadott ingatlant jelzálogjog terheli. A kölcsönt nyújtó hitelintézetet a jelzálogjog az államot megelőző ranghelyen illeti meg. Az ingatlan-nyilvántartásba az említett követelések megszűnéséig, illetőleg teljes visszafizetésükig, valamint a 12. § szerinti önálló jelzálogjog megszűnéséig a jelzálogjog jogosultja javára elidegenítési és terhelési tilalmat kell bejegyezni. A bejegyeztetést a támogatást folyósító hitelintézet kérelmezi.”

Source: https://magyarkozlony.hu/hivatalos-lapok/88b131022d764c6229fe871a2845c944e31ac7ec/dokumentumok/015d72bf261a45e1795d1ef9113f5d227487827e/letoltes